|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA DOMES LĒMUMS**

Gulbenē

|  |  |
| --- | --- |
| **2023.gada 29.jūnijā** |  **Nr. GND/2023/\_\_\_\_** |
|  |  **(protokols Nr.\_\_; \_\_.p.)** |

**Par Gulbenes novada Daukstu pagasta pārvaldes maksas pakalpojumiem**

Pamatojoties uz Pašvaldību likuma 4.panta pirmās daļas 9.punktu, viena no pašvaldības autonomajām funkcijām ir nodrošināt iedzīvotājiem atbalstu sociālo problēmu risināšanā, savukārt Pašvaldību likuma 10.panta pirmās daļas 21.punkts nosaka, ka domes kompetencē ir pieņemt lēmumus citos ārējos normatīvajos aktos paredzētajos gadījumos.

Gulbenes novada Daukstu pagasta pārvaldes sastāvā ir struktūrvienības kā Daukstu feldšeru – vecmāšu punkts un Krapas sociālo pakalpojumu punkts, kur ikdienā tiek sniegti veļas mazgāšanas un dušas izmantošanas pakalpojumi, kā arī Daukstu pagasta Staru ciema pirtī ir iespēja saņemt sabiedriskās pirts un dušas izmantošanas maksas pakalpojumus.

Ņemot vērā, ka iepriekš minētajās iestādēs būtiski ir palielinājušās uzturēšanas izmaksas, tādēļ Gulbenes novada pašvaldības administrācijas Finanšu nodaļa ir veikusi pārrēķinu Gulbenes novada Daukstu pagasta pārvaldes maksas pakalpojumiem Daukstu pagasta Daukstu feldšeru – vecmāšu punktā, Krapas sociālo pakalpojumu punktā un Staru ciema pirtī, ņemot vērā pašvaldības apstiprinātos iepriekšējā saimnieciskajā gada naudas plūsmas uzskaitītos izdevumus, kā arī plānotos 2023.gada pašvaldības budžeta izdevumus.

Pamatojoties uz Gulbenes novada domes 2018.gada 29.marta noteikumu Nr.8 “Gulbenes novada domes, tās iestāžu un struktūrvienību sniegto maksas pakalpojumu izcenojumu aprēķināšanas metodika un apstiprināšanas kārtība” (protokols Nr.4, 46.§) 17.punktu, kurš nosaka, ka maksas pakalpojuma izcenojumu pārskata un izdara grozījumus maksas pakalpojumu cenrādī gadījumā, ja ir būtiski mainījušās (samazinājušās vai palielinājušās par 5%) tiešās vai netiešās izmaksas, kuras veido maksas pakalpojuma izcenojumu un ņemot vērā Finanšu komitejas ieteikumu, atklāti balsojot: ar \_\_ balsīm "Par" (), "Pret" – (), "Atturas" – (), Gulbenes novada dome NOLEMJ:

1. APSTIPRINĀT Gulbenes novada Daukstu pagasta pārvaldes maksas pakalpojumu cenrādi (pielikums).
2. Atbildīgo par lēmuma izpildi noteikt Gulbenes novada Daukstu pagasta pārvaldes vadītāju.
3. ATZĪT par spēku zaudējušu Gulbenes novada domes 2013.gada 24.oktobra sēdes lēmuma “Par Gulbenes novada sociālā dienesta maksas pakalpojumiem” (protokols Nr.16; 44.p.) 3.punktu.
4. Lēmums stājas spēkā 2023.gada 1.jūlijā.

Gulbenes novada domes priekšsēdētājs A. Caunītis

Sagatavoja: Agnese Zagorska

*Pielikums Gulbenes novada domes 2023.gada 29.jūnija lēmumam Nr. GND/2023/\_\_\_*

**Gulbenes novada Daukstu pagasta pārvaldes maksas pakalpojumu cenrādis**

|  |  |  |  |  |  |
| --- | --- | --- | --- | --- | --- |
| **N.p.k.** | **Pakalpojuma veids** | **Mērvienība** | **Cena bez PVN (*euro*)** | **PVN (*euro*)** | **Cena ar PVN (*euro*)** |
| **1.** | **Staru pirts**  |
| 1.1. | Pirts un dušas apmeklējums 1 personai |  |  |  |  |
| 1.1.1. | Pieaugušajiem | viens apmeklējums | 6,45 | 1,35 | 7,80 |
| 1.1.2. | Pensionāriem, personām ar invaliditāti(uzrādot personu apliecinošu dokumentu) | viens apmeklējums | 4,13 | 0,87 | 5,00 |
| 1.1.3. | Bērniem (līdz 18 gadu vecumam) | viens apmeklējums | 2,48 | 0,52 | 3,00 |
| 1.2. | Dušas apmeklējums 1 personai |
| 1.2.1. | Pieaugušajiem | viena reize | 2,48 | 0,52 | 3,00 |
| 1.2.2. | Bērniem (līdz 18 gadu vecumam) | viena reize | 1,65 | 0,35 | 2,00 |
| **2.** | **Krapas sociālais punkts** |
| 2.1. | Dušas apmeklējums 1 personai |
| 2.1.1. | Pieaugušajiem | viena reize | 2,48 | 0,52 | 3,00 |
| 2.1.2. | Bērniem (līdz 18 gadu vecumam) | viena reize | 1,65 | 0,35 | 2,00 |
| 2.2. | Veļas mazgāšana viens cikls ar veļas mazgājamo līdzekli | viena reize | 2,48 | 0,52 | 3,00 |
| **3.** | **Daukstu feldšeru - vecmāšu punkts** |
| 3.1. | Dušas apmeklējums 1 personai |
| 3.1.1. | Pieaugušajiem | viena reize | 2,48 | 0,52 | 3,00 |
| 3.1.2. | Bērniem (līdz 18 gadu vecumam) | viena reize | 1,65 | 0,35 | 2,00 |
| 3.2. | Veļas mazgāšana viens cikls ar veļas mazgājamo līdzekli | viena reize | 2,48 | 0,52 | 3,00 |

Gulbenes novada domes priekšsēdētājs A. Caunītis